Vier in hegtenis geneem oor Northam-geweld | Maroela Media
Vier in hegtenis geneem oor Northam-geweld
Geweld tussen Amcu en NUM in Northam, Limpopo (Junie 2016) Foto: SAPD
Vier persone, waaronder ŉ moordverdagte, is by die Northam-myn in Limpopo in hegtenis geneem.
Moatshe Ngoape, woordvoerder van die polisie, het Dinsdag gesê die verdagtes is Maandagaand tydens ŉ operasie by die myn in hegtenis geneem. “Die verdagtes is in hegtenis geneem in verband met openbare geweld en opsetlike saakbeskadiging tydens gewelddadige betogings verlede week Maandag by Zondereinde-myn se hek,” het hy gesê.
Kol. Ronel Otto het bygevoeg een van die vier persone is ook in hegtenis geneem in verband met die moord op die 52-jarige Thembinkosi Mhlabeni, wat tydens die betoging doodgemaak is.
Die verdagtes is tussen 41 en 52 jaar oud.
Otto het gesê die polisie is nog op soek na ŉ tweede moordverdagte. “Die ondersoek ná Mthetheleli Zefunele op Sondag, 5 Junie, in Northam doodgeskiet is, duur voort.” Verskeie persone is al ondervra, maar niemand is nog in hegtenis geneem nie.
Die verdagtes sal na verwagting Woensdag in die Northam-landdroshof verskyn.
Lees alle vorige berigte oor Northam op Maroela Media.
Damvlakke daal steeds
4? Met al die detail media dekking? Behalwe natuurlik die SAUK…4? En soos met die “studente” na Kovsies se geweldadige betogings; gearesteer om vrygelaat te word! Lekker vir n ontoepasbare regs stelsel.
die kovskies lot eis dat geboue na struggle “helde” vernoem moet word. wie het vir die universiteit betaal? hulle kan hulle wie universiteite met geld wat die struggle “helde” geskenk het gaan oprig en ditna struggle “helde”vernoem.